
A V I Z
asupra  proiectului de Lege privind aprobarea Ordonanţei de urgenţă a Guvernului nr.146/2007 pentru aprobarea plăţii primelor de
 concediu de odihnă suspendate în perioda 2001-2006

In conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.146/2007 pentru aprobarea plăţii primelor de concediu de odihnă suspendate în perioda 2001-2006 ( PL.x 157/ 09 aprilie 2008 ), Camera Deputaţilor fiind   Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de Lege menţionat  mai sus, în şedinţa din  09.07.2008.

Membrii comisiei  au examinat proiectul de Lege, expunerea de motive, textul Ordonanţei de urgentă, avizul favorabil  al Consiliului Legislativ nr. 1720/12.12.2007.

In urma dezbaterilor, membrii Comisiei  pentru egalitatea de şanse pentru femei şi bărbaţi au avizat favorabil, cu unanimitate de voturi, proiectul de Lege.

